চার-ভরবেগ
বিশেষ আপেক্ষিকতায় চিরায়ত ত্রিমাত্রিক ভরবেগকে চার-মাত্রার স্থান-কালে সাধারণীকরণই চার-ভরবেগ বা four-momentum। ত্রিমাত্রিক ব্যবস্থায় ভরবেগ একটি ভেক্টর; অনুরূপভাবে স্থান-কালে চার-ভরবেগ হল একটি চার-ভেক্টর। কোন কণার আপেক্ষিক শক্তি = E, ত্রিমাত্রিক বেগ = v, ত্রিমাত্রিক ভরবেগ = p = (px, py, pz) = γmv, এবং লরেঞ্জ ফ্যাক্টর = γ হলে কণাটির কন্ট্রাভেরিয়েন্ট চার-ভরবেগ হবে p = ( p 0 , p 1 , p 2 , p 3 ) = ( E c , p x , p y , p z ) . {\displaystyle p=(p^{0},p^{1},p^{2},p^{3})=\left({E \over c},p_{x},p_{y},p_{z}\right).} উপরে উল্লেখিত mv রাশিটি কণার সাধারণ অ-আপেক্ষিক ভরবেগ এবং m হল এর স্থির ভর। চার-ভরবেগ একটি লরেঞ্জ কোভেরিয়েন্ট হওয়ায় আপেক্ষিক গণনায় এটা কার্যকর, যার অর্থ হল, লরেঞ্জ রূপান্তরগুলোর অধীনে এটার রূপান্তরের ধরন জানা সহজ। উপরের সংজ্ঞাটি x0 = ct স্থানাঙ্ক পদ্ধতিতে কাজ করে। কিছু লেখক x0 = t নিয়মটি প্রয়োগ করেন, যা p0 = E/c2 সহযোগে একটি পরিবর্তিত (মোডিফাইড) সংজ্ঞা প্রদান করে। এছাড়াও শক্তির প্রতীকটিকে বিপরীত (reversed) ধরেও কোভেরিয়েন্ট চার-ভরবেগ pμ কে সংজ্ঞায়িত করা সম্ভব।